Sentimentāla vērtība

"Sentimentāla vērtība" () ir 2025. gada komēdijdrāmas filma, kuras režisors ir Joahims Trīrs, kurš sarakstīja scenāriju kopā ar Eskilu Fogtu. Filmā galvenās lomas atveido Renāte Reinsve, Stellans Skašgords, Inga Ibsdotera Lilleasa un Elle Faninga.

Filma stāsta par divām māsām Noru un Agnesi (Reinsve un Lilleasa), kuras atkal satiek savu atsvešināto tēvu, reiz slavenu režisoru Gustavu Borgu (Skašgords). Gustavs piedāvā Norai lomu viņa jaunajā filmā, tomēr, kad viņa atsaka, loma nokļūst pie jaunās Holivudas zvaigznes Reičelas (Faninga).

Filmas "Sentimentāla vērtība" pirmizrāde notika  78. Kannu kinofestivālā, kur tā sacentās par Zelta palmas zaru. Filma saņēma festivāla Grand Prix apbalvojumu. Filma saņēma augstu kritiķu novērtējumu. "Sentimentāla vērtība" izvēlēta kā Norvēģijas kandidatūra par labāko starptautisko spēlfilmu 98. Kinoakadēmijas balvai.

 Atsauces 

 Ārējās saites 

Kategorija:2025. gada filmas
Kategorija:Norvēģijas filmas
Kategorija:Francijas filmas
Kategorija:Vācijas filmas
Kategorija:Dānijas filmas
Kategorija:Zviedrijas filmas
Kategorija:Apvienotās Karalistes filmas
Kategorija:Drāmas
Kategorija:Kinokomēdijas
Kategorija:Joahima Trīra filmas